Den Vest-Sjællandske Avis, 1822-02-02
De Nordamerikanske Forenede Staters funderede Gield udgjorde den 1ste October 182193,686,905 Dollars. - Man har faaet Efterretninger fra den Spanske Andeel paa Øen St. Domingo, som melde, at Jndvaanerne der have gjort Opstand den 30te November f. A., og erklæret sig uafhængige af Spanien, og Bladet Coureren melder: at den Spanske Gouverneur i Staden St. Domingo har derpaa forladt Øen og er ankommen med et Følge af 30 Personer i Skibet Alliie til Liverpool. De af Jndvaanerne, som vare forblevne Spanien troe, have taget Flugten til Port au Prince, hvor de ere blevne meget godt modtagne af Præsidenten Boyer. – Man har den Efterretning fra Boston i Nordamerika, at Jturbide har ladet sig udraabe til Keiser i Mexico; men da man ikke har faaet denne Efterretning paa en nærmere Vei, saa er den neppe sandfærdig, sikkrere er det at Veracruz er rømmet af de Kongelige, og at fem Mexicanske Havne ere blevne aabnede for den udenlandske Handel, dog er en høiere Jndførselstold bleven lagt paa de Varer, som indføres paa fremmede end paa de, som indføres paa indenlandske Skibe; Udførselstold er kun lagt paa Cochenille, Vanille, Guld og Sølv. Meel og Tobak maae ikke indføres. Det Rygte har circuleret i Cadix, at Jnfanten Francisco de Paula skal afsendes med uindskrænket Fuldmagt, til Mexico; en Foranstaltning til endnu at forskaffe Spanien et Slags Herredømme over Mexico, som Spaniernes formodentlig kommer for sildig. Tilstand i Puerto Cabello, den eneste Havn de endnu besidde i Republikken Columbig skal være elendig; de have gjort frugtesløse Udfald til Lands mod Carracas, og til Søes paa Kysterne; desuden have de brouilleret sig med andre Nationer ved at indrømme Capere et Tilflugtssted i Havnen. Republikken har udvalgt Commodore Daniels til sin Admiral i den afdøde Brions Sted. – Den nye Constitution, som den har givet sig, skal blot være en Copie af den Nordamerikanske med den Forskiel at Præsidenten i Columbia skal istedet for i 4 Aar forblive i 7 Aar i sin Post og tillige være den høist Commanderende til Lands og til Vands. - Da den berømte Bolivar blev den 1ste October opfordret til at aflægge sin Eed, som Republikkens Præsident skrev han et Brev til Congressens Præsident og bad ham, at man maatte forskaane ham for denne høie Post; men han blev nødt til at modtage den ved Kongressens Beslutning, og paa den Dag da han aflagde Eden sagde han: Jeg er en Krigers Søn, og en Mand som Slagene have hævet til de høieste Æresposter; Lykken har understøttet mig denne Udmærkelse og Seieren har bekræftet den. Men det er ikke denne Titel som udkræves til Retfærdighedens Forvaltning, og som Nationens Vel og Ønsker fordre. Det Sværd, som hidindtil har regieret Columbia er ikke Astræns Vægtskaal. En Mand, som jeg er en farlig Borger i en Repubrik, for selv at blive frie og for at alle kunde blive, saa ønsker jeg at blive en Borger, derfore mine Herrer fratager mig alle mine Ærestiller og giver mig blot denne. - Rygtet gaaer, at den bekiendte General Carrera skal være bleven taget til Fange og henrettet, hvilket vil meget biedrage til at vedligeholde Roligheden i Chili og Provinserne ved Platafloden. - De Spanske Generaler Cantarar og Valdez have kastet 3000 Mand indi Fæstningen Callao, som endnu ikke har overgivet sig. General St. Martin har ikke søgt at forhindre det, fordi han troer, at Fæstningen vil blive faameget snarere nødt til at overgive sig af Mangel paa Levnetsminier. Hans Forhold i Peru skal være fortreffeligt. Han har erklæret sig til Protektor for Perus Uafhængighed, saalænge til det kan blive frit og en National-Congres kan blive sammenkaldet hvorpaa han da vil nedlægge sin Post og søge Rolighed. Han har erklæret alle Slavebørn, som herefter fødes, for frie; Jndianernes Tribut for afskaffet; alt Hoverie for ophævet. Jndvaanerne af alle Farver skulle blot kaldes Peruanere. De lavere Folkeklasser faaer han gandske paa sin Side og 4000 Negere have taget Tieneste hos ham. Han forventer 10,000 Geværer fra Valparaiso.